stanford-oval/wikipedia huggingface dataset:
ปัสสาวะ
แหล่งข้อมูลอื่น

Urine formation, excretion and osmoregulation. เก็บถาวร 2006-07-02 ที่ เวย์แบ็กแมชชีน (ในภาษาอังกฤษ)
BBC News Online – US army food... just add urine (ในภาษาอังกฤษ)
Kelly, John F. "The Urine Cure and Other Curious Medical Treatments" Hippocrates Magazine. (พฤษภาคม–มิถุนายน 1988) (ในภาษาอังกฤษ)
Punch and Us. "A Golden Shower A Day, Keeps The Doctors Away (Humor)" (ภาษาอังกฤษ). คลังข้อมูลเก่าเก็บจากแหล่งเดิมเมื่อ 27 กันยายน 2007. สืบค้นเมื่อ 11 ตุลาคม 2008.
Urine Chemistry (www.drugs.com) (ในภาษาอังกฤษ)
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  เยอรมนี  อิสราเอล  สหรัฐ  ญี่ปุ่น  เช็กเกีย
มหาอัคคีภัยชิโรกิยะ

เพลิงกำลังไหม้ห้าง
มหาอัคคีภัยชิโรกิยะ (ญี่ปุ่น: 白木屋大火; โรมาจิ: Shirokiya Taika) เป็นเหตุการณ์เพลิงไหม้ห้างสรรพสินค้าชิโรกิยะในกรุงโตเกียว ประเทศญี่ปุ่น เมื่อวันที่ 16 ธันวาคม พ.ศ. 2475 คลอกคนตายสิบสี่คนและบาดเจ็บอีกหกสิบเจ็ดคน
เพลิง

ในวันเกิดเหตุนั้น ห้างชิโรกิยะกำหนดจัดงานขายสินค้าช่วงปลายปีโดยมีแก่นงานเป็นเทศกาลคริสตสมภพ ภายในห้างประดับประดาอย่างวิจิตรอลังการ ครั้นเวลา 09:15 นาฬิกา ก่อนห้างเปิดเล็กน้อย เพลิงติดขึ้นที่แผนกของเล่น เสมียนคนหนึ่งซึ่งเป็นประจักษ์พยานได้ให้การว่า เห็นประกายเพลิงแปลบปลาบจากกระเปาะไฟฟ้าซึ่งใช้แต่งต้นคริสต์มาส ประกายนั้นเมื่อตกลงสู่ของเล่นประเภทเซลลูลอยด์แล้วก็ติดและลุกลามขึ้นโดยรวดเร็ว ชั้นบันไดที่เปิดโล่งยิ่งอำนวยออกซิเจนให้แก่เปลวเพลิง ยังให้เพลิงแพร่ไปยังชั้นอื่น ๆ ได้โดยง่าย และกลายเป็นปล่องควันไป เมื่อบันไดไหม้เสียแล้วก็เป็นอันตัดเส้นทางหลักสำหรับจะหลบหนีไปโดยปริยาย
ห้างชิโรกิยะนั้นประกอบด้วยชั้นบนดินแปดชั้น กับชั้นใต้ดินอีกสองชั้น เพลิงลุกตั้งแต่ชั้นบนดินชั้นที่สี่ขึ้นไปจนชั้นที่แปด เนื่องจากบันไดรถดับเพลิงขึ้นไม่ถึงชั้นที่ห้า ครั้นเพลิงมา ผู้คนที่ติดอยู่ในนั้นจึงจำต้องเอาตัวรอดกันโดยประการอื่น พนักงานสตรีจำนวนหนึ่งจำต้องไต่ขึ้นไปบนหลังคา เมื่อนักผจญเพลิงเตรียมฟูกรองรับไว้พร้อมแล้วจึงพากันกระโดดลง ขณะที่ผู้ประสบเหตุจำนวนหนึ่งพยายามทึ้งผ้าและม่านต่าง ๆ มาเรียงร้อยกันเป็นเชือกหมายจะใช้ห้อยโหนออกจากตึก คนราวแปดสิบคนใช้เชือกอย่างนั้นนำพาตัวออกจากชั้นที่เจ็ดได้เป็นผลสำเร็จ แต่ที่เชือกรับน้ำหนักไว้มิได้ตกลงสู่เบื้องล่างถึงแก่ความตายก็มี
ตำนานพื้นบ้าน

มีรายงานข่าวว่า ในอัคคีภัยคราวนั้น บรรดาพนักงานหญิงที่สวมกิโมโนไม่ยอมกระโดดจากหลังคาลงสู่ฟูกเบื้องล่าง เพราะกระดากอายเกลือกผู้คนจะเห็นว่าไม่นุ่งชั้นใน และยอมตายอยู่ในกองเพลิงแทน ข่าวนี้ชาวยุโรปสนใจเป็นอันมาก ขณะที่ในประเทศญี่ปุ่นเองโจษจันกันจนกลายเป็นตำนานพื้นบ้าน (urban legend) ว่า ผู้บริหารห้างสรรพสินค้าต้องสั่งให้พนักงานหญิงนุ่งชั้นในหรือกางเกงขาสั้นเมื่อสวมกิโมโน ต่อมา จึงกลายเป็นรสนิยมอย่างใหม่ไป
อย่างไรก็ดี โชอิจิ อิโนอูเอะ (Shōichi Inoue) อาจารย์สาขาจารีตประเพณีและสถาปัตยกรรมญี่ปุ่น ศูนย์วิจัยนานาชาติว่าด้วยการศึกษาญี่ปุ่น ว่า เรื่องหญิงญี่ปุ่นยอมตายไม่ยอมขายหน้าข้างต้นนั้นหาความจริงมิได้ เขาว่า นักผจญเพลิงช่วยผู้ประสบเหตุส่วนใหญ่ออกมาได้ทั้งนั้น และเรื่องหญิงดังกล่าวเป็นแต่เสกสรรปั้นแต่งขึ้นเพื่อประโยชน์ของชาวตะวันตก จนแพร่หลายอยู่ในหนังสืออ้างอิงจำนวนมาก แม้แต่ในเอกสารของทบวงป้องกันอัคคีภัยเอง นอกจากนี้ เขายังเห็นว่า แม้เชื่อถือกันทั่วไปในประเทศญี่ปุ่นว่า เหตุการณ์เพลิงไหม้ที่ห้างชิโรกิยะเป็นจุดสำคัญที่เปลี่ยนแปลงรสนิยมในการบริโภคผ้าผ่อน โดยเฉพาะความนิยมหันไปนุ่งชั้นในอย่างตะวันตก แต่ก็ไม่ปรากฏพยานหลักฐานรับรองความเชื่อถือนั้นแต่ประการใด
มาร์ก บูธแมน

มาร์ก แอนดรูว์ บูธแมน (เกิดเมื่อวันที่ 6 มิถุนายน ค.ศ. 1977) เป็นนักการเมืองชาวออสเตรเลียพรรคเสรีนิยมแห่งชาติ และเป็นสมาชิกรัฐสภาแห่งรัฐควีนส์แลนด์ จังหวัดอัลเบิร์ต ตั้งแต่วันที่ 24 มีนาคม ค.ศ. 2012 จนถึงวันที่ 25 พฤศจิกายน ค.ศ. 2017 และจากจังหวัดทีโอดอร์ ตั้งแต่วันที่ 25 พฤศจิกายน ค.ศ. 2017
บอร์นส (ศิลปิน)

| บอร์นส |
| --- | --- |
บอร์นสในปี ค.ศ. 2016
ข้อมูลพื้นฐาน
ชื่อเกิด: การ์เร็ตต์ คลาร์ก บอร์นส
เกิด:  (1992-01-07) 7 มกราคม ค.ศ. 1992 (32 ปี)
ที่เกิด: แกรนด์เฮเวน, รัฐมิชิแกน, สหรัฐอเมริกา
แนวเพลง:  ดรีมป็อป แกลมร็อก อิเล็กโทรป็อป
อาชีพ: นักร้อง นักแต่งเพลง นักดนตรี
เครื่องดนตรี: เสียงร้อง กีตาร์ เปียโน คีย์บอร์ด อูกูเลเล
ช่วงปี:  2012–2018  2023–ปัจจุบัน 
ค่ายเพลง: REZidual อินเตอร์สโคป Beautiful Glamorous

เว็บไซต์: borns.com
นักดนตรี
การ์เร็ตต์ คลาร์ก บอร์นส (เกิด 7 มกราคม ค.ศ. 1992) เป็นที่รู้จักกันดีในชื่อบนเวที บอร์นส (อังกฤษ: BØRNS) เขาเป็นนักร้อง นักแต่งเพลง และนักดนตรีชาวอเมริกัน
บอร์นสเกิดและเติบโตใน แกรนด์เฮเวน รัฐมิชิแกน เริ่มร้องเพลงตั้งแต่ยังเป็นเด็ก ในปี 2012 เขาออกอัลบั้มแรกในชื่อ อะดรีมบีทวีน ผ่านทาง REZidual Records และออกอีพีผ่านค่ายเพลงหลักครั้งแรกใน Candy EP (2014) โดย อินเตอร์สโคปเรเคิดส์ อีพีขึ้นสูงสุดที่อันดับสองในชาร์ตบิลบอร์ดฮีตซีกเกอร์ เดอะโดปามีนทัวร์ เป็นทัวร์การแสดงก่อนการปล่อยสตูดิโออัลบั้มเปิดตัวของเขา โดปามีน ในปี 2015 อัลบั้มนี้ประสบความสำเร็จในเชิงพาณิชย์ โดยขึ้นไปสูงสุดอันดับที่ 24 ใน สหรัฐอเมริกา และมีซิงเกิลมากมาย รวมถึงเพลง " อิเล็กทริกเลิฟ " ที่ได้รับการรับรองระดับแพลทินัม หลังจากนั้นบอร์นสก็ออกทัวร์ร่วมกับศิลปินต่างๆทั้ง ชาร์ลี เอ็กซ์ซีเอ็กซ์, บลีชเชอร์ และ ฮาลซีย์ ในฐานะศิลปินสมทบ ในปี 2016 เขาร่วมแสดงใน เทศกาลดนตรีและศิลปะโคเชลลาแวลลีย์ อัลบั้มที่สองของเขา บลูมาดอนนา วางจำหน่ายเมื่อวันที่ 12 มกราคม ค.ศ. 2018 อัลบั้มนี้มีหลายซิงเกิล เช่น " ก็อดเซฟอาวเวอร์ยังบลัด " ร่วมกับ ลานา เดล เรย์ ซึ่งติด ชาร์ตเพลงร็อกของสหรัฐอเมริกา เขาได้เริ่ม “มันนีแมนทัวร์” (2017–18) เพื่อโปรโมตอัลบั้มนี้ และเป็นศิลปินสบทบใน แอลเอทูเดอะมูนทัวร์ ของเดล เรย์  บอร์นสปล่อยอีพีที่สามของเขาชื่อ ซัดเดนลี ในเดือนกรกฎาคม 2023
ชีวิตในวัยเด็กและการศึกษา

บอร์นสเกิดที่ มิชิแกน และเติบโตที่ แกรนด์เฮเวน
เมื่ออายุ 10 ขวบ เขาถูกจ้างให้แสดงเป็นนักมายากลที่รู้จักกันในชื่อ "การ์เร็ตต์มหาราช" ในงานปาร์ตี้  เมื่ออายุ 13 ปี ขณะเป็นนักเรียนชั้นมัธยมศึกษาปีที่ 1 ที่โรงเรียนมัธยมไวท์ไพนส์ เขาได้รับรางวัลโกลด์คีย์ จาก National Scholastic Art Awards พร้อมกับทุนการศึกษาระดับวิทยาลัยมูลค่า 8,000 ดอลลาร์ที่ Kendall College of Art and Design ในเมือง แกรนด์ราปิดส์ สำหรับภาพวาด  และงานทัศนศิลป์ของเขา  เมื่ออายุ 14 ปีเขาศึกษาในโครงการภาคฤดูร้อนที่ Interlochen Center for the Arts ของรัฐมิชิแกน
บอร์นสยังเกี่ยวข้องกับการสร้างภาพยนตร์ในช่วงที่เป็นวัยรุ่นอีกด้วย เขาเข้าเรียนที่ แกรนด์เฮเวนไฮด์สคูล เข้าเรียนเปียโนคลาสสิกที่ แกรนด์ราปิดส์คอมมิวนิตีคอลเลจ และเรียนดนตรีแจ๊สที่ มัสกีกอนคอมมิวนิตีคอลเลจ
การทำงาน > ค.ศ. 2012–2014: อะดรีมบีทวีน และ อีพี แคนดี

ในช่วงที่เขาอยู่ในโรงเรียนมัธยม บอร์นสได้แสดงในวงดนตรีคัฟเวอร์ที่รู้จักกันในชื่อ "Brown Chicken Brown Trout" วงนี้ได้แสดงในเทศกาลภาพยนตร์ริมน้ำในปี ค.ศ. 2010
ในปี 2012 บอร์นสแสดงร่วมกับนักกีตาร์และมือกลองโดยใช้ชื่อว่า The Garrett Borns Trio เขาและเพื่อนสมาชิกในวงร่วมมือกันในช่วงแรกของการสร้างอัลบั้ม อะดรีมบีทวีน ,  ซึ่งเป็นเพลงในช่วงแรกสุดของบอร์นสหลายเพลง หนึ่งในนั้นคือซิงเกิล "มิทเทิน" อัลบั้มนี้บันทึกในสตูดิโอส่วนตัวของ บิล คริสเลอร์
บอร์นส ซึ่งถูกบริหารโดยผู้สร้างภาพยนตร์ เจฟ โจนิสเซ ได้เซ็นสัญญากับ REZidual Records ภายใต้ชื่อ การ์เร็ตต์ บอร์นส และได้เข้าร่วมในงาน เท็ด โดยแสดงดนตรีหลากหลายแนวด้วยอูคูเลเล่ของเขา และจัดแสดงภาพยนตร์ของเขาจาก ปารีส ในปี 2013 บอร์นส์ลาพักร้อนจาก นิวยอร์กซิตี้ ที่เขาอาศัยอยู่ไปยัง ลอสแอนเจลิส ภายในไม่กี่สัปดาห์หลังจากย้ายไป บอร์นส ได้ร่วมเขียนซิงเกิล "10,000 เอเมอรัลด์พูลส์" ร่วมกับโปรดิวเซอร์ แจ็ก เคนเนดี
การทำงาน > ค.ศ. 2015–2017: โดปามีน และทัวร์คอนเสิร์ต

เมื่อวันที่ 10 พฤศจิกายน ค.ศ. 2014 บอร์นสได้เปิดตัวซิงเกิลแรกของเขา "10,000 เอเมอรัลด์พูลส์" โดย อินเตอร์สโคปเรเคิดส์ และยังมีอีพีแรกของเขา แคนดี  เขาปรากฏตัวทางโทรทัศน์หลายครั้งและแสดง "10,000 เอเมอรัลด์พูลส์" ในรายการทอล์คโชว์หลายรายการ รวมถึง Conan  และ Le Before du Grand Journal ในฝรั่งเศส (เทปวันที่ 5 มีนาคม 2015)  เขาออกทัวร์เป็นศิลปินสมทบใน "อาวเวอร์โอนเฮาส์ทัวร์" ของ MisterWives  เมื่อวันที่ 24 มิถุนายน 2558 และเขาได้แสดงที่คลับ Electrowerkz ใน ลอนดอน  ต่อมาในเดือนกรกฎาคมและสิงหาคม บอร์นสร่วมกับ ชาร์ลี เอ็กซ์ซีเอ็กซ์ และ บลีชเชอร์ ใน "ชาร์ลีแอนด์แจ็กดูอเมริกาทัวร์" และแสดงที่ Lollapalooza ในวันที่ 31 กรกฎาคม 2015  นอกจากนี้เขายังปรากฏตัวในเทศกาล Life Is Beautiful และ เทศกาลดนตรี Austin City Limits ในเดือนตุลาคม   ในคอนเสิร์ตหลายครั้งบอร์นสยังแสดงเพลงชื่อ "โบรก" และ "เลตยูดาวน์  ซึ่งไม่เคยอยู่ในอัลบั้มหรือเป็นซิงเกิลของเขามาก่อน
เมื่อวันที่ 6 พฤษภาคม ค.ศ. 2015 ช่อง วีโว ของ บอร์นส บน ยูทูบ ได้เปิดตัวมิวสิกวิดีโอที่มาพร้อมกับซิงเกิลใหม่ของเขา " อิเล็กทริกเลิฟ " ซึ่งถือเป็นเพลงของเขาที่มีคนดูมากที่สุดจนถึงปัจจุบันด้วยยอดดูมากกว่า 100 ล้านครั้ง  เมื่อวันที่ 17 สิงหาคม ค.ศ. 2015 สตูดิโออัลบั้มเปิดตัวของบอร์นส โดปามีน ซึ่งประกอบด้วยเพลง "อิเล็กทริกเลิฟ" และภาพหน้าปกของอัลบั้มได้รับการเปิดเผย  ในขณะที่วันที่วางจำหน่ายอัลบั้มได้รับการยืนยันว่าเป็นวันที่ 16 ตุลาคม 2015  ในวันที่ 15 กันยายน 2015 บอร์นสขึ้นแสดงที่ไอริเดียมแจ๊สคลับในนิวยอร์กซิตี้ ถ่ายทำโดย พีบีเอส สำหรับซีรีส์คอนเสิร์ต ฟรอนต์แอนด์เซนเตอร์ ที่ออกอากาศทั่วประเทศในเดือนกุมภาพันธ์ 2016 บอร์นสได้แสดงใน เทศกาลดนตรีและศิลปะโคเชลลาแวลลีย์ ในปี 2016  นอกจากนี้เขายังปรากฏตัวเป็นศิลปินร่วมในเพลง "ฟูลส์โกลด์" โดย แดกนีย์ สำหรับอีพี อัลตราไวโอเลต ของเธอ
การทำงาน > ค.ศ. 2017–2023: บลูมาดอนนา และการหยุดพัก

เมื่อวันที่ 28 กรกฎาคม ค.ศ. 2017 บอร์นสได้เปิดตัวซิงเกิล "เฟดเด็ดฮาร์ต" ผ่านค่ายอินเตอร์สโคป ซึ่งใช้เป็นเพลงประกอบใน FIFA 18 และในภาพยนตร์เรื่อง Flatliners (2017)  ต่อมาในวันที่ 29 กันยายน 2017 เขาได้เปิดตัวซิงเกิลถัดไปของเขา "สวีทดรีมส์" พร้อมด้วยวิดีโอโปรโมตสองรายการ "The Search for the Lost Sounds" และ "The Faded Heart Sessions" ผ่านช่องยูทูบของเขาพร้อมกับซิงเกิล  หลังจากปล่อยซิงเกิลที่สาม "ไอดอนต์วอนต์ยูแบค" บอร์นสก็ปล่อยวิดีโอโปรโมตอีกเรื่องชื่อ "Money Man Tour" ซิงเกิลที่สี่ซึ่งเป็นซิงเกิลสุดท้ายคือ " ก็อดเซฟอาวเวอร์ยังบลัด " ฟีทเจอริ่ง ลาน่า เดล เรย์ ซึ่งเป็นผู้ให้เสียงร้องประกอบในเพลง "บลูมาดอนนา" ด้วยเช่นกัน และน้องสาวของเธอเป็นผู้ถ่ายภาพปกอัลบั้มนี้
อัลบั้มที่สองของบอร์นส บลูมาดอนนา วางจำหน่ายอย่างเป็นทางการเมื่อวันที่ 12 มกราคม ค.ศ. 2018
ภายหลังจากมีข้อกล่าวหาเรื่องการประพฤติผิดทางเพศหลายครั้ง บอร์นสก็หยุดพักอย่างไม่มีกำหนดในเดือนกันยายน 2018; การปรากฏตัวเพียงครั้งเดียวของเขานับตั้งแต่นั้นมาคือในเดือนกันยายนปี 2020 เมื่อเขาคัฟเวอร์เพลง “Dawn Storm”ของ ที. เร็กซ์ ซึ่งปรากฏในอัลบั้ม AngelHeaded Hipster: The Songs of Marc Bolan และ T.Rex
การทำงาน > 2023–ปัจจุบัน: อีพี ซัดเดนลี

เมื่อวันที่ 10 กรกฎาคม ค.ศ. 2023 บอร์นสได้ประกาศอีพีชุดที่สามของเขาในชื่อ ซัดเดนลี ซึ่งเผยแพร่เมื่อวันที่ 28 กรกฎาคม
ชีวิตส่วนตัว

หลังจากที่บอร์นส สวมเสื้อผ้าที่ได้รับแรงบันดาลใจจาก กุชชี ในรายการทอล์กโชว์ของจิมมี แฟลลอน กุชชีก็สังเกตเห็นนักร้องรายนี้ และทั้งสองก็ได้เป็นหุ้นส่วนกันตั้งแต่นั้นมา  บอร์นสเป็นผู้มีส่วนร่วมในการเคลื่อนไหวเรื่อง " ความลื่นไหลทางเพศ " ด้วยการอวดยาทาเล็บและเสื้อครอปบนโซเชียลมีเดียและระหว่างการแสดง เขายังยอมรับว่าเสียงร้องและรูปลักษณ์ภายนอก ของเขาทำให้หลายคนเข้าใจผิดว่าเขาเป็นผู้หญิงตั้งแต่แรกฟัง
บอร์นสได้พบกับเพื่อนสนิทของเขา เซลลา เดย์ ในลอสแอนเจลิส  และทั้งสองได้ร่วมมือกันในโครงการต่างๆ มากมาย เดย์ปรากฏตัวในวิดีโอบนช่อง วีโว ของ บอร์นส  และบอร์นสได้ปรากฏตัวในซีรีส์ DayxDay ของเดย์ โดยทั้งสองเคยเป็นเพื่อนร่วมห้องมาก่อน
ก่อนที่จะออกอัลบั้มแรก โดปามีน บอร์นสย้ายไปอยู่ ลอสแองเจลิส  ซึ่งเขายังคงอาศัยอยู่ที่นั่น (เดือนมกราคม 2018) และเขายังเป็นเป็นมังสวิรัติเหมือนกับสมาชิกคนอื่นๆ ในครอบครัว
ในเดือนกันยายน 2018 บอร์นสถูกหญิงสาวหลายคนกล่าวหาว่าประพฤติผิดทางเพศ ซึ่งนำไปสู่เทศกาลดนตรีในวอชิงตัน ดี.ซี. ชื่อ ออลติงส์โกฟอลคลาสสิก ถอนชื่อเขาออกจากผู้ขึ้นแสดง  ข้อกล่าวหาต่อบอร์นสรวมไปถึงการหลอกลวง การล่อลวงเด็ก และการล่วงละเมิดทางเพศแฟนเพลงที่ยังไม่บรรลุนิติภาวะ โดยผู้กล่าวหาที่อายุน้อยที่สุดให้รายละเอียดเรื่องราวของเธอเกี่ยวกับการละเมิดซึ่งเริ่มขึ้นเมื่อเธออายุ 16 ปี บอร์นส ออกแถลงการณ์ต่อข้อกล่าวหาดังกล่าวว่า "น่ากังวลและเป็นเท็จ" พร้อมทั้งกล่าวด้วยว่า "ความสัมพันธ์ทั้งหมดที่ฉันมีนั้นถูกกฎหมายและยินยอม ความสัมพันธ์เหล่านี้จบลงอย่างกะทันหันและนั่นทำให้เกิดความรู้สึกเจ็บปวดอย่างเห็นได้ชัด แต่สำหรับทุกคนที่เสนอแนะอะไรที่นอกเหนือไปจากนั้นถือว่าขาดความรับผิดชอบ "  หญิงสาวหลายรายใช้ทวิตเตอร์เพื่อเล่าถึงประสบการณ์ที่ถูกเขาหลอก
สตูดิโออัลบั้ม

โดปามีน (2015)
บลูมาดอนนา (2018)
คอนเสิร์ตทัวร์

โดปามีนทัวร์ (2015)
ซัมเมอร์ทัวร์ 2016 (2016)
ฟอล 2017 ทัวร์ (2017)
มันนี่แมนทัวร์ (2017–2018)
ฟรุตออฟดรีมส์ทัวร์ (2018–2019)
MisterWives – อาวเวอร์โอนเฮาส์ทัวร์ (2015)
ชาร์ลี เอ็กซ์ซีเอ็กซ์ & บลีชเชอร์ – ชาร์ลีแอนด์แจ็กดูอเมริกันทัวร์ (2015)
เยียส์แอนด์เยียส์ - ฟอล 2015 ทัวร์ (2015)
ฮาลซีย์ – แบดแลนด์ทัวร์ (2016)
เดอะ ลูมิเนียร์ส – คลีโอพัตราเวิลด์ทัวร์ (2016)
มัมฟอร์ดแอนด์ซันส์ - แอนแอร์โรวทรูว์เดอะฮาร์ตแลนด์ทัวร์ (2016)
ลานา เดล เรย์ – แอลเอทูเดอะมูนทัวร์ (2018)
ผลงานภาพยนตร์

| ปี | ภาพยนตร์ | บทบาท | หมายเหตุ |
| --- | --- | --- | --- |
| 2007 | What a Relief | ปีเตอร์ | หนังสั้นตลก  |
| 2008 | Lake Michigan | มาร์คัส เกตส์ | หนังสั้นตลก  |
| 2011 | เท็ดทอล์ก | ตัวเอง | ตอน: TEDxGrandRapids - Garrett Borns - นักดนตรี  |
| 2014 | DayxDay | ตัวเอง | ชื่อตอน : หน้าพระจันทร์ |
| 2017 | เดอะเสิร์ชฟอร์เดอะลอสท์ซาวด์ | ตัวเอง | วิดีโอสั้น |
| 2017 | มันนี่แมนทัวร์ | ตัวเอง | วิดีโอสั้น |
| 2017 | BØRNS (The Offset Film SeriesFender) | ตัวเอง | วิดีโอโปรโมตสำหรับ เฟนเดอร์ |
| 2018 | Touch of Lightning : A Shocking Parable of Work & Play | ตัวเอง | วิดีโอสั้น |
มั่วลี่ฮัว

| "มั่วลี่ฮัว"> เพลง |
| --- | --- |
ภาษา: จีน
แนวเพลง: พื้นบ้าน
ความยาว: ประมาณ 2-3 นาที 
เนื้อร้องและทำนองเพลง
เนื้อเพลงฉบับเก่าซึ่งพบในสมุดเพลงญี่ปุ่นชื่อ เก็กกิงกากูฟุ (月琴楽譜) ฉบับ พ.ศ. 2420 แต่เขียนชื่อเพลงผิดเป็น "抹梨花" (อ่าน 'มั่วลี่ฮัว' เหมือนกัน)
มั่วลี่ฮัว (จีน: 茉莉花; พินอิน: Mòlìhuā; 'เจ้าดอกมะลิ') เป็นเพลงลูกทุ่งจีนซึ่งได้รับความนิยม เพลงนี้มีอายุย้อนหลังไปราวคริสต์ศตวรรษที่ 18 ภายหลังจึงได้รับการสร้างสรรค์ในหลาย ๆ รูปแบบ จนเป็นที่นิยมทั้งในและนอกประเทศจีน
เพลงนี้ยังได้รับการใช้ในงานสำคัญหลายงาน เช่น โอลิมปิกฤดูร้อน 2547 โอลิมปิกฤดูร้อน 2551 พิธีเปิดเซี่ยงไฮ้เอกซ์โป 2553 รวมถึงในการปฏิวัติดอกมะลิเมื่อปี 2554 ซึ่งเพลงนี้ถูกรัฐบาลจีนปิดกั้นมิให้เผยแพร่ด้วย
ประวัติ

เพลงนี้แต่งขึ้นในรัชกาลพระเจ้าเฉียนหลงแห่งราชวงศ์ชิง และมีฉบับท้องถิ่นอีกหลายฉบับ
ฉบับซึ่งเป็นที่รู้จักกันมากที่สุด มีสองฉบับ คือ ฉบับของมณฑลเจ้อเจียง กับฉบับของมณฑลเจียงซู ซึ่งมีเนื้อร้องและทำนองต่างกัน ฉบับหนึ่งพรรณนาถึงธรรมเนียมการมอบดอกมะลิ ซึ่งปฏิบัติกันในภูมิภาคแยงซีของประเทศจีน อีกฉบับซึ่งมีความยาวยิ่งกว่าพรรณนาถึงความปรารถนาที่จะเด็ดดอกมะลิมาเชยชม
เพลงนี้แต่ก่อนใช้เล่นกับกระดึงเปียนจง และในสมัยใหม่มักใช้เล่นกับระฆังหยก เดิมทีตัวเพลงเขียนด้วยโน้ตห้าระดับซึ่งพัฒนาขึ้นในประเทศจีน ส่วนทำนองนั้นเป็นอย่างสั้นหรือที่เรียกว่า "เสี่ยวเตี้ยว" (小調, xiǎodiào) ซึ่งนิยมกันในแถบชนบทจีน เซอร์จอห์น แบร์โรว (John Barrow) ราชทูตอังกฤษ บันทึกไว้ว่า ทำนองเพลงมั่วลี่ฮัวนี้น่าจะเป็นทำนองหนึ่งซึ่งได้รับความนิยมมากที่สุดในประเทศจีน
เพลงนี้เป็นหนึ่งในบรรดาเพลงลูกทุ่งจีนซึ่งได้รับความนิยมมากมายภายนอกประเทศจีน ใน พ.ศ. 2493 ข้าหลวงจีนในยุโรปใช้เพลงนี้เป็นเพลงชาติจีนชั่วคราว ต่อมาใน พ.ศ. 2469 จีอาโกโม ปุชชีนี (Giacomo Puccini) ใช้เพลงนี้ในอุปรากรเรื่อง ตูรันโดต (Turandot)  ของเขาในช่วงที่ว่าด้วย 'ความรุ่งเรืองแห่งตูรันโดต' เพลงจึงได้กลายเป็นที่นิยมในหมู่ชาวตะวันตก เพลงนี้ยังปรากฏในภาพยนตร์ฮอลลีวูดเรื่อง เดอะกูดเอิร์ธ (The Good Earth)  เมื่อ พ.ศ. 2477 ทั้งยังได้รับการดัดแปลงโดยศิลปินหลายคนทั่วโลก รวมถึง เคนนี จี (Kenny G)
ใน พ.ศ. 2525 ยูเนสโกขึ้นทะเบียนเพลงนี้ไว้ในรายการเพลงที่ควรฟัง ครั้นประเทศจีนได้กลับมาปกครองฮ่องกงและมาเก๊าอีกครั้งใน พ.ศ. 2540 และ พ.ศ. 2542 ตามลำดับ ก็ใช้เพลงนี้ในพิธีเฉลิมฉลองด้วย ประธานาธิบดีเจียง เจ๋อหมิน ซึ่งเป็นที่กล่าวขานกันว่าโปรดปรานเพลงนี้เป็นการส่วนตัว เป็นผู้ขอให้บรรเลงเพลงนี้ในพิธีส่งมอบเกาะฮ่องกงเอง อนึ่ง เพลงนี้ยังมักประโคมในที่ประชุมคณะกรรมการกลางพรรคคอมมิวนิสต์จีนด้วย
ในการปฏิวัติดอกมะลิเมื่อปี 2554 ผู้จัดการชุมนุมมเรียกร้องประชาธิปไตยในประเทศจีนได้เรียกร้องผู้ชุมนุให้เปิดฉบับหนึ่งของเพลงนี้ด้วยโทรศัพท์มือถือเพื่อเป็นสัญลักษณ์แห่งการต่อต้านรัฐบาล เพลงนี้จึงถูกขึ้นบัญชีเป็นวัตถุซึ่งไม่ผ่านการตรวจพิจารณาทางอินเทอร์เน็ต การค้นหาชื่อเพลงนี้ในอินเทอร์เน็ตยังถูกสะกัดกั้นด้วย แต่การตรวจพิจารณาครั้งนี้ไม่บรรลุเป้าหมายเท่าใดนัก เพราะเพลงมั่วลี่ฮัวเป็นที่แพร่หลายมาแต่เดิมอยู่แล้ว
คำร้อง > ฉบับที่หนึ่ง

คำร้องฉบับหนึ่งซึ่งเป็นที่นิยมมีดังนี้
| จีนตัวเต็ม | จีนตัวย่อ | พินอิน | คำแปล |
| --- | --- | --- | --- |
| 好一朵美麗的茉莉花 好一朵美麗的茉莉花 芬芳美麗滿枝椏 又香又白人人誇 讓我來將你摘下 送給別人家 茉莉花呀茉莉花 | 好一朵美丽的茉莉花 好一朵美丽的茉莉花 芬芳美丽满枝桠 又香又白人人夸 让我来将你摘下 送给别人家 茉莉花呀茉莉花 | hǎo yī duǒ mĕi lì de mò li huā hăo yī duŏ mĕi lì de mò li huā fēn fāng měi lì mǎn zhī yā yòu xiāng yòu bái rén rén kuā ràng wǒ lái jiāng nǐ zhāi xià sòng gěi bié rén jiā mò li huā ya mò li huā | เจ้าดอกมะลิช่างงดงาม เจ้าดอกมะลิช่างงดงาม หอมกรุ่น สะคราญ กลีบล้วนบานสะพรั่ง หอมละมุนและขาวงาม คนเขาชมกันดังนั้น ข้าขอเด็ดมาเชย แล้วมอบให้แก่พี่น้องบ้านอื่น เจ้าดอกมะลิ โอ้ เจ้าดอกมะลิ |
ก  คำว่า "เปี๋ยเหริน" (别人, bié rén) ที่แปลว่า ผู้อื่น ("มอบ [ดอกมะลิ] ให้แก่พี่น้องบ้านอื่น") บางทีเปลี่ยนเป็นคำว่า "ฉิงหลาง" (情郎, qíng láng) ที่แปลว่า ชายที่หมายปอง ("มอบ [ดอกมะลิ] ให้แก่ครอบครัวของชายที่หมายปอง")
คำร้อง > ฉบับที่สอง

คำร้องซึ่งเป็นที่นิยมอีกฉบับหนึ่งมีสามบทดังนี้
| จีนตัวเต็ม | จีนตัวย่อ | พินอิน | คำแปล |
| --- | --- | --- | --- |
|   好一朵茉莉花, 滿園花開香也香不過她, 我有心采一朵戴 又怕看花的人兒罵.   好一朵茉莉花, 茉莉花開雪也白不過她, 我有心采一朵戴, 又怕旁人笑話.   好一朵茉莉花, 滿園花開比也比不過她, 我有心采一朵戴, 又怕來年不發芽. |   好一朵茉莉花, 满园花开香也香不过她, 我有心采一朵戴 又怕看花的人儿骂.   好一朵茉莉花, 好一朵茉莉花, 茉莉花开雪也白不过她, 我有心采一朵戴, 又怕旁人笑话.   好一朵茉莉花, 好一朵茉莉花, 满园花开比也比不过她, 我有心采一朵戴, 又怕来年不发芽. | Hǎo yī duo mòlìhuā, Mǎn yuán huā kāi xiāng yě xiāng bùguò tā, Wǒ yǒuxīn cǎi yī duo dài Yòu pà kàn huā de rén er mà. Hǎo yī duo mòlìhuā, Mòlìhuā kāi xuě yě bái bu guò tā, Wǒ yǒuxīn cǎi yī duo dài, Yòu pà pángrén xiàohuà. Hǎo yī duo mòlìhuā, Mǎn yuán huā kāi bǐ yě bǐ bùguò tā, Wǒ yǒuxīn cǎi yī duo dài, Yòu pà láinián bù fāyá. |   เจ้าดอกมะลิช่างงามนัก ในบรรดาดอกไม้ใบหญ้าซึ่งหอมหวนอยู่ในสวน ไม่มีพรรณไหนกลิ่นหอมจรรโลงใจเช่นเจ้าอีกแล้ว ข้าใคร่เด็ดมาเจ้ามาเชยแล้วประดับเจ้าไว้กับกายข้า แต่เจ้าของสวนคงเอ็ดข้าตาย   เจ้าดอกมะลิช่างวิเศษนัก มะลิเมื่อเจ้าเบ่งบาน หิมะก็ไม่ขาวงามเสมือนเจ้า ข้าหวังจะเด็ดมาเจ้ามาชมแล้วติดเจ้าไว้กับกายข้า แต่เกรงคนทั้งหลายคงเยาะข้าตาย   เจ้าดอกมะลิช่างสวยนัก ในบรรดาไม้ทั้งหลายซึ่งผลิบานอยู่ในสวน หามีพรรณไหนเสมอเจ้าอีกแล้ว ข้าปรารถนาจะเด็ดเจ้ามาเชยชมแล้วประทับเจ้าไว้กับกายข้า แต่หวั่นเกรงว่า เจ้าจะบานไม่ถึงปีหน้า |
พระพิจารณ์พลกิจ (ยู่เซ็ก ดุละลัมพะ)

| พระพิจารณ์พลกิจ (พิจารณ์ ดุละลัมพะ) |
| --- | --- |

อธิบดีกรมตำรวจ
ดำรงตำแหน่ง 1 ธันวาคม 2489 – 8 สิงหาคม 2490
ก่อนหน้า: พลตำรวจโท พระรามอินทรา
ถัดไป: พลตำรวจเอก หลวงชาติตระการโกศล
 
ข้อมูลส่วนบุคคล
เกิด: 9 มกราคม พ.ศ. 2436 เมืองตราด ประเทศสยาม
เสียชีวิต: 17 พฤศจิกายน พ.ศ. 2502 (66 ปี) จังหวัดพระนคร ประเทศไทย
คู่สมรส: คุณนายกิมบ๊วย   นางผาด พิจารณ์พลกิจ

| พระพิจารณ์พลกิจ |
| --- | --- |
ชั้นยศ:  พลตำรวจตรี
บังคับบัญชา: กรมตำรวจ
พลตำรวจตรี พระพิจารณ์พลกิจ นามเดิม พิจารณ์ ดุละลัมพะ (9 มกราคม พ.ศ. 2436 – 17 พฤศจิกายน พ.ศ. 2502) อดีตอธิบดีกรมตำรวจ ดำรงตำแหน่งระหว่างปี พ.ศ. 2489-2490
วัยเด็กและการศึกษา

พลตำรวจตรี พระพิจารณ์พลกิจ มีนามเดิมว่า ยู่เซ็ก ดุละลัมพะ  เกิดเมื่อวันจันทร์ ที่  9 มกราคม พ.ศ. 2435 ปีมะโรง จ.ศ. 1254 (นับแบบปัจจุบันคือปี พ.ศ. 2436) ณ บ้านตลาดขวาง ตำบลบางพระ อำเภอเมือง จังหวัดตราดเป็นบุตรคนที่ 7 ของ ขุนนราพานิช ( บ๊วย ) และ นางหยาม ดุละลัมพะ  ท่านมีพี่น้องร่วมบิดามารดา 12 คน ดังนี้
นางกิมไส ดุละลัมพะ
นางกิมสี  คำจิ่ม
นางสาวกิมสอง ดุละลัมพะ
รองอำมาตย์เอก หลวงรจิตจักรภัณฑ์ ( เซ็ก ดุละลัมพะ )
นายสุชาติ  ดุละลัมพะ
นางสาวกิมค๊อก ดุละลัมพะ
พลตำรวจตรี พระพิจารณ์พลกิจ
นางแส ดุละลัมพะ
นางสาวสวิง ดุละลัมพะ
นางสาวแสวง ดุละลัมพะ
นางสาวกิมเง๊ก ดุละลัมพะ
พลตำรวจตรีโมรา ดุละลัมพะ
เมื่อเยาว์วัย ได้เข้าศึกษาที่วัดไผ่ล้อม (จังหวัดตราด) ในสำนักของพระวิมลเมธาจารย์ วรญาณคณานุรักษ์ (เจ้ง จนฺทสโร) เจ้าคณะจังหวัดตราด (ปัจจุบันคือโรงเรียนตราษตระการคุณ) จนสอบไล่ได้ประกาศนียบัตร ประถมชั้น 3 เมื่ออายุได้ 11 ปี  ต่อมา เมื่อ พ.ศ. 2446 รัฐบาลไทยได้ยกจังหวัดตราดให้กับฝรั่งเศส  โดยได้แลกกับจังหวัดจันทบุรีที่ยึดไว้เป็นประกันนั้น  จึงได้อพยพติดตามมารดากับพี่น้องมาอยู่ที่จันทบุรีชั่วระยะหนึ่ง แล้วย้ายเข้าสู่กรุงเทพฯ โดยมาเข้าศึกษาต่อที่โรงเรียนปทุมคงคา แล้วลาออก ต่อมามารดาพาเข้าไปฝากตัวต่อสมเด็จพระสังฆราชเจ้า กรมหลวงวชิรญาณวงศ์ วัดบวรนิเวศวิหารราชวรวิหาร ซึ่งขณะนั้นยังดำรงสมณศักดิ์ที่พระญาณวราภรณ์
รับราชการ

เริ่มเข้ารับราชการครั้งแรก เป็นเสมียนโรงกลึง ในกรมทาง กระทรวงคมนาคม เมื่อ 1 กุมภาพันธ์ พ.ศ. 2453 แล้วจึงโอนมารับราชการในกระทรวงนครบาล เมื่อ 2 ตุลาคม พ.ศ. 2455  ได้ศึกษาวิชาการตำรวจ สำเร็จการศึกษาในปีถัดมา
ได้รับพระราชทานบรรดาศักดิ์เป็นพระพิจารณ์พลกิจ เมื่อ วันที่ 8 พฤศจิกายน พ.ศ. 2473
ตำแหน่งในราชการในเจริญมาโดยลำดับ คือ
วันที่ 2 ตุลาคม พ.ศ. 2455 เป็นนักเรียนนายหมวด  กระทรวงนครบาล เงินเดือน 20 บาท
วันที่ 1 มิถุนายน พ.ศ. 2458 เป็นรองสารวัตรตำรวจสามแยก  เงินเดือน 60 บาท
วันที่ 1 สิงหาคม พ.ศ. 2463 เป็นสารวัตรตำรวจกองพิเศษ
วันที่ 2 มิถุนายน พ.ศ. 2471 เป็นสารวัตรใหญ่กองพิเศษ และช่วยราชการแผนกทะเบียนปืน ทะเบียนรถ เงินเดือน 260 บาท
- ผู้กำกับการตำรวจนครบาลกองพิเศษ
4 พฤษภาคม พ.ศ. 2473 - รั้งตำแหน่งผู้บังคับการตำรวจนครบาลกองพิเศษ
4 ธันวาคม พ.ศ. 2473 ผู้บังคับการตำรวจนครบาลกองพิเศษ
17 พฤศจิกายน พ.ศ. 2475 เป็นผู้บังคับการตำรวจนครบาลพระนครเหนือ
16 กุมภาพันธ์ พ.ศ. 2476 เป็นผู้บังคับการตำรวจสันติบาล
12 เมษายน พ.ศ. 2480 เป็นรองอธิบดีกรมตำรวจ
1 ตุลาคม พ.ศ. 2482 เป็นรองอธิบดี และรักษาการแทนผู้กำกับการ 2 สันติบาล เงินเดือน 900 บาท
ราชการพิเศษ

วันที่ 22 กรกฎาคม พ.ศ. 2460 เป็นผู้จับกุมชนชาติศัตรูผู้ไม่หวังดีต่อบ้านเมืองขณะนั้น
วันที่ 19 ธันวาคม พ.ศ. 2469 เป็นเลขานุการผู้บัญชาการตำรวจนครบาล  ไปประชุมที่ปีนัง และสังคโปร์ เป็นเวลา 12 วัน
วันที่ 3 พฤษภาคม พ.ศ. 2478 เป็นสมาชิกสภาผู้แทนราษฎร  ประเภทที่ 2 และเป็นผู้แทนรัฐบาล ไปประชุมสมัชชาสันนิบาตชาติ ที่บันดุง ชวา
พ.ศ. 2482 เป็นกรรมการพิจารณาตอบกระทู้ และร่าง พ.ร.บ.สภาผู้แทนราษฎร
พ.ศ. 2483 เป็นกรรมการพิจารณาป้องกัน และปราบปรามโจรผู้ร้าย
พ.ศ. 2483 เป็นกรรมการอำนวยการจัดงานวันชาติ
ได้รับตำแหน่งสูงสุดในราชการคืออธิบดีกรมตำรวจ เมื่อวันที่ 1 ธันวาคม พ.ศ. 2489 ในสมัยรัฐบาลพลเรือตรี ถวัลย์ ธำรงนาวาสวัสดิ์ เป็นนายกรัฐมนตรี และได้ลาออกจากราชการ เมื่อวันที่ 8 สิงหาคม พ.ศ .2490 โดยให้เหตุผลว่าสุขภาพไม่สมบูรณ์ และไม่กลับเข้ารับราชการอีกเลย แม้ภายหลังจะมีผู้มาขอร้องให้ไปดำรงตำแหน่งปลัดกระทรวงมหาดไทย แต่ท่านก็ไม่รับ เครื่องราชอิสริยาภรณ์สูงสุดที่ได้คือ ทวีติยาภรณ์ช้างเผือก ทวีติยาภรณ์มงกุฎไทย และเหรียญรัตนาภรณ์ รัชกาลที่ 8 ชั้นที่ 2
เมื่อลาออกจากราชการแล้ว ในปี พ.ศ. 2490  ได้อุปสมบท ณ วัดเบญจมบพิตร โดยมีสมเด็จพระวันรัต (ปลด กิตฺติโสภโณ) เป็นพระอุปัชฌาย์ ได้รับฉายาว่า "วิจารโณ" และภายหลังเมื่อลาสิกขาแล้ว ก็ได้ใช้ชีวิตไปกับการอุทิศตนให้กับศาสนา ด้วยการถือศีล ฟังธรรมเทศนา ในวันธรรมสวนะตามวัดต่าง ๆ เช่น  วัดบุปผาราม วัดราชาธิวาศ วัดมหาธาตุ และสุดท้ายคือวัดราชผาติการาม  โดยมีความเคารพนับถือ และเป็นที่คุ้นเคยของพระเถระผู้ใหญ่หลายรูป อาทิ สมเด็จพระอริยวงศาคตญาณ สมเด็จพระสังฆราช (วาสน์ วาสโน) วัดราชบพิธ สมเด็จพระมหาวีรวงศ์ (วิน ธมฺมสาโร) วัดราชผาติการาม พระศาสนโศภน (แจ่ม จตฺตสลฺโล) วัดมกุฎกษัตริยาราม พระธรรมวราลังการ (กล่อม อนุภาโส) วัดบุปผาราม เป็นต้น ได้บวชกุลบุตรให้อุปสมบทในวัดต่าง ๆ รวมถึง 44 รูป
ยศและบรรดาศักดิ์

ร้อยตำรวจตรี
27 พฤศจิกายน 2463 – ร้อยตำรวจโท
30 ธันวาคม พ.ศ. 2464 - ขุนพิจารณ์พลกิจ ถือศักดินา ๔๐๐
1 มกราคม พ.ศ. 2466 - ร้อยตำรวจเอก
1 มกราคม พ.ศ. 2466 - หลวงพิจารณ์พลกิจ ถือศักดินา ๖๐๐
8 พฤศจิกายน พ.ศ. 2471 - พันตำรวจตรี
8 พฤศจิกายน พ.ศ. 2472 - พันตำรวจโท
8 พฤศจิกายน พ.ศ. 2473 - พระพิจารณ์พลกิจ
3 พฤษภาคม พ.ศ. 2477 - พันตำรวจเอก
1 ธันวาคม พ.ศ. 2489 - พลตำรวจตรี
ครอบครัว

ด้านชีวิตครอบครัว  ในปี พ.ศ. 2457 ได้สมรสครั้งแรกกับคุณนายกิมบ๊วย  มีบุตร-ธิดา 3 ท่าน คือ
นายสังข์เวียน ดุละลัมพะ
นางสายสวาท ยอดมณี
นายเฉลิม ดุละลัมพะ
เมื่อคุณนายกิมบ๊วย ถึงแก่กรรมแล้ว ต่อมาในปี พ.ศ. 2475 จึงได้สมรสอีกครั้ง กับ คุณผาด สินธุสาร  ภายหลังคือ นางพิจารณ์พลกิจ (ผาด ดุละลัมพะ) โดยมีเจ้าคุณพระประยูรวงศ์ พระสนมเอกในรัชกาลที่ 5 เป็นเจ้าภาพสมรสให้ ณ วังสวนสุพรรณ สามเสน กรุงเทพฯ  และได้ร่วมทุกข์สุขกันจนสิ้นชีวิต แต่ไม่มีบุตรธิดาด้วยกัน แต่ได้อนุเคราะห์หลานมาเป็นบุตรบุญธรรม 4 คน คือ
นางผาสุข สุนทรขจิต
นายรุ่งเรือง ดุละลัมพะ
นายดุละดิลก ดุละลัมพะ
เด็กหญิงวราทร ดุละลัมพะ
พลตำรวจตรี พระพิจารณ์พลกิจ ป่วยด้วยโรคปอด และเบาหวาน มาตั้งแต่รับราชการ ได้พยายามเข้ารับการรักษาจากแพทย์ผู้เชียวชาญหลายท่าน เช่น ศ.นพ.ประเสริฐ กังสดาลย์ และ พ.ต.หลวงนิตย์เวชช์วิศิษฐ์ ฯลฯ  แต่ก็ทรุดลงเรื่อยมา  จนถึงแก่กรรม  ณ บ้านพึ่งประยูร เลขที่ 950 ถนนนครไชยศรี ดุสิต  กรุงเทพ  เมื่อวันที่ 17 พฤศจิกายน พ.ศ. 2502 รวมอายุ 67 ปี 10 เดือน 8 วัน
เครื่องราชอิสริยาภรณ์

พ.ศ. 2482 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2482 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2472 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)